**I Z V J E Š Ć E**

sa 1. vanredne sjednice Općinskog vijeća Općine Kršan održane dana 31. siječnja 2018. godine, na kojoj je prisustvovalo 13 vijećnika Općinskog vijeća Općine Kršan.

Na sjednici vijeća donijeti su sljedeći akti:

**1. Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Kršan,**

Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Kršan obrazložio je Alen Golja, direktor Komunalnog društva „1. Maj“ d.o.o. Labin. Odlukom se utvrđuju kriteriji i način pružanja javne usluge prikupljanja komunalnog otpada, biorazgradivog komunalnog otpada i odvojenog prikupljanja otpadnog papira, metala, stakla, plastike te krupnog (glomaznog) otpada na području Općine.

Direktor Alen Golja je istakao da gospodarenje otpadom više nije komunalna,  već javna usluga, koja mora biti dostupna svim stanovnicima. Prema Zakonu i Uredbi o gospodarenju otpadom zbrinjavanje ne može vršiti besplatno. Zbrinjavanje otpada dužni su plaćati svi stanovnici, osim onih koji mogu dokazati da svoju nekretninu ne koriste duže od godine dana. Komunalno poduzeće „1. Maj“ d.o.o. Labin jedino u Hrvatskoj ima uspostavljen sustav čipiranja na cijelom području koje pokriva i koji je povezan sa sustavom knjigovodstva. Spremnici podijeljeni stanovnicima čipirani su i prilikom pražnjenja očitava ih kamion putem aplikacije. Upravo iz tog sustava proizlazi novi način obračuna cijene odvoza otpada. Račun će biti sastavljen od fiksnog i varijabilnog dijela, gdje varijabilni dio ovisiti o količini odvezenog komunalnog otpada. Građanima će se dostaviti i dodatni spremnici za papir i plastiku/metal, dok će se za staklo koristiti vrećice. Prema raspisanim i najavljenim javnim pozivima od nadležnih institucija sufinancirat će se dodatna nabavke komunalne opreme – spremnika i izobrazno-informativne aktivnosti. Novom odlukom predviđene su i kazne za građane kojima će se sankcionirati nesavjesno ponašanje građana. Prekršaji će se kažnjavati iznosom od pet stotina kuna, dok je kazna za lažnu izjavu o trajnom nekorištenju usluge tisuću kuna.

Općina Kršan uspostaviti će dodatne zelene otoke te utvrditi lokacije i raspored Mobilnog reciklažnog dvorišta na području Općine Kršan o kojima će se pravovremeno obavijestiti građane

**2. Izmjene i dopune Statuta Općine Kršan,**

**3. Izmjene i dopune Poslovnika Općinskog vijeća Općine Kršan**

Izmjenama i dopunama Statuta Općine Kršan (''Službeno glasilo Općine Kršan'' br. 6/09, 5/13) i Izmjenama i dopunama Poslovnika Općinskog vijeća Općine Kršan(''Službeno glasilo Općine Kršan'' br. 07/09, 07/13, 13/13, 5/15), vrši usklađivanje sa Zakonom o izmjenama i dopunama Zakona o lokalnoj i područnoj (regionalnoj) samoupravi (Narodne Novine br. 123/17), a koje se odnose se na prava vijećnik i Općinskog načelnika, raspuštanje Općinskog vijeća i razriješene Općinskog načelnika, raspisivanje referenduma za opoziv, imenovanje Povjerenika te izmjenama nomotehničkog i tehničkog karaktera.

**OPĆINSKO VIJEĆE OPĆINE KRŠAN**

**Općinski načelnik**

 **Valdi Runko**

Izvješće za WEB stranicu sastavila:

Glorija Fable

KLASA: 021-05/18-01/1

URBROJ: 2144/04-05-18-5

Kršan, 01. veljače 2018.

1 / PRAVNA OSNOVA

Čl. 33. Zakona o izmjenama i dopunama Zakona o lokalnoj i područnoj (regionalnoj) samoupravi (Narodne Novine br. 123/17)

2 / OSNOVNA PITANJA KOJA SE DEFINIRAJU OVIM AKTIMA

Ovim se Izmjenama i dopunama Statuta Općine Kršan (''Službeno glasilo Općine Kršan'' br. 6/09, 5/13) i Izmjenama i dopunama Poslovnika Općinskog vijeća Općine Kršan(''Službeno glasilo Općine Kršan'' br. 07/09, 07/13, 13/13, 5/15), vrši usklađivanje sa Zakonom o izmjenama i dopunama Zakona o lokalnoj i područnoj (regionalnoj) samoupravi (Narodne Novine br. 123/17), a koje se odnose se na prava vijećnik i Općinskog načelnika, raspuštanje Općinskog vijeća i razriješene Općinskog načelnika, raspisivanje referenduma za opoziv, imenovanje Povjerenika te izmjenama nomotehničkog i tehničkog karaktera.

3 / TEKST NACRTA AKTA

Prijedlog teksta Izmjena i dopuna Statuta Općine Kršan i Izmjena i dopuna Poslovnika Općinskog vijeća Općine Kršan, priložen je u privitku.